Document ID: 32006D0404

32006D0404
L 156/16
JURNALUL OFÍCIAL AL UNIUNII EUROPENE
DECIZIA COMISIEI
din 31 mai 2006
de modificare a apendicelui B la anexa XII la Actul de aderare din 2003 în ceea ce privește anumite unități din sectoarele cărnii și laptelui din Republica Polonă
[notificată cu numărul C(2006) 2068]
(Text cu relevanță pentru SEE)
(2006/404/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, a Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special anexa XII capitolul 6 secțiunea B subsecțiunea I punctul 1 litera (e),
întrucât:
(1)
Republicii Polone i-au fost acordate perioade de tranziție pentru anumite unități enumerate în apendicele B (1) la anexa XII la Actul de aderare din 2003.
(2)
Apendicele B la anexa XII la Actul de aderare din 2003 a fost modificat prin deciziile 2004/458/CE (2), 2004/471/CE (3), 2004/474/CE (4), 2005/271/CE (5), 2005/591/CE (6), 2005/854/CE (7), 2006/14/CE (8) și 2006/196/CE (9) ale Comisiei.
(3)
În conformitate cu o declarație oficială a autorității poloneze competente, anumite unități din sectoarele cărnii și laptelui au încheiat procesul de modernizare, respectând în prezent pe deplin legislația comunitară. În afară de aceasta, unele unități și-au încetat activitatea. Prin urmare, unitățile în cauză ar trebui eliminate de pe lista unităților în tranziție.
(4)
În consecință, apendicele B la anexa XII la Actul de aderare din 2003 trebuie modificat în mod corespunzător.
(5)
Comitetul permanent pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Unitățile enumerate în anexa la prezenta decizie sunt eliminate din apendicele B la anexa XII la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 31 mai 2006.

Labels: 0
18
15
17